जोधपुर. फौजीबेटे को जब पिता की हरकतों का पता चला तो मना भी किया। पर पिता रुपयों के लालच में पाकिस्तान मेंआईएसआई के लिए जासूसी करता रहा। आरोप है कि वह डीआरडीओ के मिसाइल परीक्षण की सूचनाएं पाकिस्तान भेजता था।
पटवारी है आरोपी
जैसलमेर (राजस्थान) के पास गुड्डी गांव निवासी गोरधन इस समय खेतोलाई गांव में पटवारी है। वह रिटायर्ड सैनिक है। राजस्थान एटीएस, यूपी पुलिस, बीआई और जैसलमेर पुलिस ने ज्वाइंट कार्रवाई में उसे अरेस्ट किया गया।
फौजी बेटा जानता था पिता की करतूत, मना भी किया
- रिटायर्ड फौजी व पटवारी का एक बेटा भी फौज में है।
- उसे एक बार घर की बातों में पता चला कि पिता पाकिस्तान में किसी से बात करते हैं।
- तब उसने पिता से कहा कि यह गलत काम है, उन्हें बात बंद कर देनी चाहिए।
- मगर पिता ने बातें करना ही नहीं, सूचनाएं भेजना भी बंद नहीं किया।
- फौजी बेटे को जानकारी होने की सूचना सैन्य अफसरों को दी गई है, सेना उससे भी पूछताछ करेगी।
मिसाइल प्रोजेक्ट की दे रहा था इन्फॉर्मेशन
- रक्षा अनुसंधान प्रयोगशाला (डीआरडीओ) मिसाइल प्रोजेक्ट को और कितना बढ़ा रहा है, उस संबंध में आने वाले सभी सरकारी लेटर इस तक पहुंचते थे।
- उन लेटर को वह पाकिस्तान में बैठे आईएसआई के अफसरों को पढ़ कर सुनाता था।
और क्या खुलासा हुआ?
एटीएस ने बताया कि गोरधनसिंह पूर्व सैनिक रह चुका है इसलिए वह सेना की हर यूनिट को पहचानता है। रिटायर होने के बाद खेतोलाई में पटवारी लगा तो वहां सेना की फायरिंग रेंज का इलाका उसके कार्य क्षेत्र में आता था। डीआरडीओ यहीं पर मिसाइल परीक्षण करती है।
डीआरडीओ पिछले दो सालों से इस प्रोजेक्ट को बढ़ाने के लिए अतिरिक्त जमीन की डिमांड राज्य सरकार से कर रही है। इस संबंध में डीआरडीओ व सरकार के लेटर जैसलमेर प्रशासन के पास आते रहते हैं और पटवारी हाेने के नाते वे लेटर गोरधनसिंह को मिलते थे ताकि वह जमीन का सर्वे और सीमांकन आदि कर सके।
ऐसे में उसे मिसाइल परीक्षण प्रोजेक्ट विस्तार की पूरी जानकारी होती थी। यही सूचनाएं वह पाकिस्तान में बैठे आईएसआई अफसर जो मोबाइल फोन पर खुद को मेजर बताता था, उसे पढ़ कर सुनाता था।
जोधपुर में रेवेन्यू इंस्पेक्टर सहित चार से पूछताछ
यूपी और राजस्थान एटीएस ने गोरधनसिंह की कॉल डिटेल के आधार पर पोकरण में ही एक रेवेन्यू इंस्पेक्टर से पूछताछ की। इसके अलावा उसके संपर्क में जोधपुर के भी 4 लोग थे। टीम ने इनसे भी पूछताछ की।
एटीएस के मुताबिक उनका सिर्फ संपर्क सामने आया है, जासूसी की गतिविधि में लिप्तता नहीं, इसलिए उन्हें छोड़ा है। एटीएस के मुताबिक उनका सिर्फ संपर्क सामने आया है, जासूसी की गतिविधि में लिप्तता नहीं, इसलिए उन्हें छोड़ दिया।
आगे की स्लाइड में पढ़िए कैसे पाकिस्तान तक पहुंचाता था आर्मी की डिटेल।
hin_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva